ግብርን እንጂ ብድርን ለትውልድ ማውረስ የለብንም – አዳነች አቤቤ
ህብረተሰቡ ግብርና ታክስ የመክፈል ግዴታውን በመወጣት ለመጭው ትውልድ የተሻለች ሀገር እንዲያስረክብ የገቢዎች ሚኒስትር ወይዘሮ አዳነች አቤቤ ጥሪ አቀረቡ።ሀገራዊ የታክስና የግብር ንቅናቄን በማስመልከት  ‘ግዴታዬን እወጣለሁ መብቴን እጠይቃለሁ’ በሚል መሪ ሀሳብ ግብር ለሀገሬ የ5 ኪሎ ሜትር ሩጫ ተካሄዷል።ሚኒስትሯ በሩጫው ስነ ስርዓት መክፈቻ ንግግራቸው “ግብርን እንጂ ብድርን ለትውልድ ማውረስ የለብንም” ያሉ ሲሆን ህብረተሰቡ ግብርን በመክፈል ለሀገሩ ያለውን ክብርና ፍቅር ሊገልፅ ይገባል ብለዋል።ውድድሩ ኢኮኖሚው የሚያመነጨውን ግብር በመሰብሰብ፣ ውጤታማ የግብር አሰባሰብ ስርዓት እንዲኖር የሚከናወን የታክስ ንቅናቄ ነው።በመክፈቻው ላይ “ግብር ለሀገራችን ክብርና ፍቅር ሲባል የሚከፈልና መልሶ ለራሳችን የሚከፈለን እንጂ ዕዳ ወይም ሸክም አድርገን መውሰድ የለብንም” ሲሉም ሚኒስትሯ ተናግረዋል።ሩጫው ከ 1 እስከ 10 ለወጡ ተወዳዳሪዎች ከ25 ሺህ እስከ 1 ሺህ 5 መቶ ብር ሽልማት ተበርክቷል። 